ming030890/wiki-yue-high-quality huggingface dataset:
殷琦

殷琦（Monica Yin，1977年12月2號—）係台灣知名模特兒同女演員，模特兒圈人稱「電眼名模」。2004年進入伊林模特兒經紀公司，成為旗下嘅女模特兒。以勾魂電眼神，性感美女形象廣為大眾認識。曾經為多個時尚品牌走秀，並參與多項平面廣告及雜誌拍攝工作。除咗秀場雜誌有著亮眼嘅成績，亦都喺各大節目都有露出，如《康熙來了》同《小燕之夜》等。

簡介
殷琦離開校園後嘅第一份工作就係模特兒，2004年進入伊林模特兒經紀公司。
2005年，佢同陳思宓（Jill）、錢帥君（Ava）合組J.A.M女子團體。
殷皇子

殷皇子（Infante Dom Henrique，1394年3月4號—1460年11月13號），或者叫殷理基王子，係葡萄牙王約翰一世個四仔，亦係葡萄牙帝國早期嘅航海探險家，被認為係歐洲大航海時代嘅啟動人。
澳門嘅殷皇子大馬路就係紀念佢。
殷莉

殷莉（英文：Josephine Yan，1976年10月16號—），係前香港亞洲電視財經節目主持。佢係1998年度香港小姐競選嘅國際親善小姐，不過無加入到無綫電視，2007年到2012年期間做亞洲電視財經節目主持。
殷氏

殷係唐人姓氏，喺《百家姓》裏頭排第74位。
呢篇殷氏係同姓氏有關嘅楔位文章，重未寫完嘅。麻煩你幫手充實佢。
殷皇子大馬路

殷皇子大馬路（葡文：Avenida do Infante D. Henrique）係澳門中區一條主要馬路，位於澳門半島南灣嘅東北邊，按堂區嚟分就屬於大堂區。佢東南邊係葡京路同亞馬喇前地交界，沿途同商業學校街、約翰四世大馬路同羅保博士街相交，西北邊係南灣大馬路連接亞美打利庇盧大馬路，長大概三百五十米，闊大概廿六米。街名係以對葡萄牙航海事業出力最多嘅恩里克王子嚟改名。宜家呢條街變咗專賣珠寶首飾之類嘅嘢，而澳門博彩業嘅地標建築葡京酒店同新葡京亦響呢條馬路嘅東南邊。
殷純

殷純（粵拼：jan1 seon4；？—？），係三國蜀漢官員。佢做過劉備手下嘅大司馬屬，不過可能係個權位唔大嘅虛職，喺《三國志》當中無詳細記載。另外喺《三國志》嘅《蜀書》有殷觀，但未知殷純同佢係咪親屬。
西元220年，曹丕篡漢立魏，做魏文帝，當時坊間流傳漢獻帝已經遇害，於是劉備爲佢發喪追諡。之後又流傳話出現咗祥瑞徵兆，殷純同一班大臣進言，話根據河圖、洛書呢啲讖緯卜書，解釋呢啲徵兆係西南會出皇帝，然後劉備有資格繼承漢室正統，啲大臣紛紛勸佢稱帝。最後等到諸葛亮等人都進言稱帝後，喺遞年（221年）劉備喺成都宣稱帝位。

參攷資料
陳壽（著）；裴松之（注）。〈卷三十二 - 蜀書：先主傳〉. 《《三國志》》。｢二十五年，魏文帝稱尊號，改年曰黃初。或傳聞漢帝見害，先主乃發喪制服，追諡曰孝愍皇帝。是後在所並言眾瑞，日月相屬，故議郎陽泉侯劉豹、青衣侯向舉、偏將軍張裔、黃權、大司馬屬殷純、益州別駕從事趙莋、治中從事楊洪、從事祭酒何宗、議曹從事杜瓊、勸學從事張爽、尹默、譙周等上言……｣
王必勝

王必勝（1968年11月7號—）係台灣胸腔科醫生，而家係家居福利部政務次長同公立醫院協會理事長。之前佢曾經擔任金門醫院院長、醫福會執行長、中華民國醫師公會全國聯合會秘書長。喺2021年武漢肺炎疫情爆發嗰陣，佢多次喺第一線處理疫情同執行防控措施，喺2022年7月18日起就任衛生福利部政務次長。之前亦有兼任中央流行疫情指揮中心指揮官。

爭議
佢曾經陷入婚外情爭議，亦因為發言話無人關注香港，因而被一啲人批評。

婚外情爭議
2021年10月26日，已婚嘅王必勝被傳媒揭發同15歲細路林女發生親密關係，甚至懷疑有可能育有一名女兒，呢啲消息震驚社會各界。大約兩個星期後，王必勝同當時係台北榮民總醫院神經醫學中心癲癇科主任嘅妻子尤香玉一齊接受專訪。佢哋坦承同林女嘅關係係「不適當、唔應該嘅」，同時強調呢段感情已經「結束」。至於有冇孩子嘅問題，佢未有正面否認，並話呢個係私人隱私。但佢表示對妻子造成傷害，並喺訪問中多次道歉，求妻子原諒。佢承諾將來會謹言慎行，回歸正常生活軌道。隔年7月，王必勝出任指揮中心指揮官，喺第一次記者會中遇到記者問及呢啲事，佢選擇避而不答，之後就離開。

發表涉香港言論爭議
2023年11月，正當美國宣布制裁香港多名侵犯香港人人權嘅司法人員，包括逾40名負責執行北京未經諮詢或香港人同意而實施嘅《港版國安法》嘅指定法官同檢控官之際，佢喺Twitter公開發言，話已經無人關注香港，香港『退了好幾個檔次』。有關言論引起一啲香港人討論，網民反應不一，有台灣網民表示支持，喺香港連登討論區，有啲人認同佢嘅說法，有啲人批評如果唔係2019年香港反送中運動台灣一早玩完，形容台灣人對香港用完即棄，有人亦公開指台灣聲稱抗中保台但喺實質措施上比好多國家都要弱，甚至容許極端親中嘅新黨同統促黨繼續存在。另外，時事評論員黃世澤亦用上『岸鳩』一詞形容佢是次言論。

支持基進吳欣岱分裂民進黨
喺第11屆中華民國立法委員選舉，身為民進黨成員嘅王必勝，連同黨友徐國勇、姚文智喺臺北市第四選舉區未有支持民進黨嘅代表，競逐連任嘅高嘉瑜，而係支持基進吳欣岱搶奪高嘉瑜嘅席位，做法令民進黨綠營分裂，引起外間一啲討論。
王志偉

王志偉，香港親中派政治人，香港再出發大聯盟發起人之一。
王德賢

王德賢，香港親中派政治人物兼商界人士。

選舉經歷
喺2021年9月，佢當選成為香港特别行政區選舉委員會酒店界委員。之後佢喺李家超無提政綱嘅情況下，有份提名李家超參與2022年香港行政長官選舉。
王德輝

王德輝（英文：Teddy Wang Teh Huei，1934年9月9號—？），係香港生意人，祖籍浙江溫州，上海出世，1948年到香港定居，1960年開始做華懋集團董事局主席。佢1990年4月10號第二次俾人綁架後失蹤，香港高等法院喺1999年9月22號宣佈佢法律上死亡。佢老婆係龔如心。ok
王德源

王德源（英文：Wong Tak Yuen，1997年9月4號—），係香港泛民主派（立場挨近香港本土派）人士，屯網發言人，屯門區議會良景選區（中文：良景 (選區)）前任議員（2020年上任，2021年卸任）。
2021年10月5號，佢同黨友潘智鍵（中文：潘智鍵）响社交平台宣布杯葛2021年香港區議員宣誓，同日冇咗議席。
白雲東平站

白雲東平站（粵拼：baak3 wan4 dung1 ping4 zaam6；英文：Baiyun Dongping Station），規劃嗌過東平站（dung1 ping4 zaam6；Dongping Station），係廣州地鐵14號綫嘅車站，2018年12月28號開通，喺白雲區東平地區，白雲大道北同東平東鳳東路、蛟騰街嘅交界之間。
呢個站喺開通早期淨得慢車停，快車基本上都飛站。直到2021年6月12號先至變成快車停靠站。

樓層
呢個站一共有2層樓嘅地下區域，其中地面係出入口，地下1樓係站廳，有票務設施、客務中心同商舖、安檢設施；地下2樓係14號綫月台。站內雖然冇休息室，但有廁所同母嬰室，喺月台範圍嘅西南邊，其中母嬰室喺廁所嘅女廁門口隔籬。

站廳
白雲東平站嘅站廳收費區喺車站東南邊，西北邊係過街通道。收費區有好多部扶手電梯同樓梯、專用𨋢往返月台都得。

月台
呢個站有個島式月台，喺白雲大道北近東平東鳳東路同蛟騰街嘅交界地底。
由於14號綫實行咗快慢綫，所以兩綫嘅列車行嘅軌道都唔同。其中慢綫列車喺車站埋邊嗰兩條軌道停站，而快綫列車直接喺車站開邊嗰兩條軌道飛站唔停。喺埋邊同開邊兩條軌道之間都有棟牆隔開咗。不過，由於14號綫實行咗快慢綫，兩綫嘅列車行嘅軌道都唔同。其中慢綫列車喺車站埋邊嗰兩條軌道停站，而快綫列車直接喺車站開邊嗰兩條軌道飛站唔停。喺埋邊同開邊兩條軌道之間都有棟牆隔開咗，若果搭緊快綫，經過呢個站時冇辦法睇到月台部份；若果喺月台範圍，係冇辦法睇到快車直接飛站嘅情景。不過14號綫嘅快車重未加密，所以快車喺大多數情況下經埋邊嗰兩條軌道直接飛站唔停，得好少班次喺開邊嗰兩條軌道飛站唔停。

商舖同自助服務
呢個站冇商舖，但得三臺自助服務。
自助服務
共享雨遮
M-Touch地鐵資料查詢
好易（Hotye）多媒體自助服務終端

出入口
白雲東平站冚唪唥嘅出入口A出入口A出入口 B出入口B出入口 E出入口E出入口 F出入口F出入口
呢個站有4個出入口，分别係A、B同E、F。

注意： 喺晚黑最後一班車開走之前嗰5分鐘之內， 係唔畀入閘坐車（包括埋買車飛）。

規劃
早期喺2003年份地鐵規劃方案講嘅新華綫由花都汽車城出發，先經過人和同太和，再跟住廣從公路去到從化街口為止，嗰時路線經過廣從公路嘅太和一帶，期間冇話經過呢個站。但2005年，新華綫嘅西段（花都汽車城⇆高增）被列入咗9號綫一部分，而廣從路段（太和⇆街口）直到2008年份規劃先至重新提出。
2010年，爲咗落實廣州市嘅「北優」發展戰略同埋支持從化同埋知識城嘅發展，嗰時份規劃話起14號綫，路線要起成「人」字樣。而主綫攞返2008年份規劃方案兼向西南延長到嘉禾望崗嗰邊，不過嗰時用嘅名係東平站。

施工
2017年10月20號，車站重喺度起緊。
2015年9月：車站喺度搞緊前期入場工作。
2016年5月24號，凈低未開工嘅呢個站到石湖區間亦正式開始施工。
2017年5月15號，主綫呢個站到太和站區間嘅風井右綫盾構隧道貫通。
2018年8月6號，廣州地鐵官方公佈咗主綫嘅最終站名時，考慮到2015年12月28號開通嘅佛山地鐵1號綫屬下亦有個東平站，咁啱規劃嗰份又係撞名，費事搞出噉嘅亂龍情況，所以地鐵方喺原嚟嘅站名加上「白雲」兩字嚟區分。
2018年9月26號，呢個站正式三權移交而開始營運前調試

開通
2018年12月28號晏晝，由於14號綫一期主綫部份正式開通，呢個站亦正式開放。
2021年6月9號，廣州地鐵官方宣佈爲咗快速疏導客流高峰時段嘅客流而令鄉下地方啲乘客快啲到廣州，所以從同年月12號開始，呢個站亦轉成快車停靠站。

利用狀況
呢個站嘅主要周邊乘客都係附近東平一帶啲村民同返放工啲廠房嘅人上落為主。
白雲樓

白雲樓魯迅故居，喺廣東省廣州市越秀區，係廣東省文物保護單位。
白雲樓 (荊門)，喺湖北省荊門市東寶區，係湖北省文物保護單位。
白雲索道

白雲索道（粵拼：baak6 wan4 sok3 dou6），又嗌白雲山索道，係中國廣東廣州一觀光索道，1984年4月逳手起，1986年2月起好兼通車，喺白雲區白雲山南邊。
佢亦係中國大陸第一條自己設計同起嘅單綫回圈、雙鉗口開合式抱索器嘅觀光纜車。行駛方向係靠右行。
白雲樓魯迅故居

白雲樓魯迅故居（粵拼：baak6 wan4 lau4 lou5 seon3 gu3 geoi1）係中國廣東省廣州市嘅一間民國建築，喺越秀區白雲路同廣九三馬路之間。呢間嘢之所以出名，係因為民國時期，魯迅嚟廣州嗰陣喺呢度住過。

名
因為呢棟樓喺白雲路嘅西南邊，所以叫「白雲樓」，又由於魯迅呢位名人喺呢度住過，所以夾埋一齊叫「白雲樓魯迅故居」。

史
白雲樓1924年起好，係3層樓高嘅郵局宿舍，1927年3月29號到1927年9月27號期間，魯迅就由中山大學搬咗嚟呢度嘅2樓嗰度住。期間，佢編訂咗《朝花夕拾》同《野草》，寫咗《略談香港》同《可惡罪》。
白雲永泰乒乓體育公園

係中國廣東省廣州市嘅一間公園，喺白雲區嘅元下田村入面，元下田三路最東邊同白雲山北門嘅永泰門崗北邊嗰度。呢間公園喺2013年3月31號對外開放，係中國內地第一間用咗乒乓波嚟做主題嘅體育公園。
白雲石山

白雲石山（粵音：baak6 wan4 sek6 saan1）係喺意大利嘅一座山，亦係阿爾卑斯山嘅其中一忽，喺2009年畀聯合國教科文組織列入世界遺產。
白雲新城

白雲新城（粵拼：baak6 wan4 san1 sing4）係廣州嘅一個商務綜合體，位置喺白雲區西南偏南，東到白雲大道南；南到廣園新村、雲苑新村一帶；西到機場路；北到黃石東路。

發展史
睇埋：廣州白雲國際機場 (1933～2004)
2004年8月4號，由於舊嘅白雲機場唔夠位用，廣州市人民政府決定將機場搬到花都花山鎮西城村一帶嘅空地入面繼續搞航空業務。機場搬走後，留低嘅用地一度變成無人區兼雜草叢生嘅地方，後嚟政府考慮到廣州市區發展達到飽和狀態，而開始規劃將佢改造成白雲新城兼設定路網；地鐵喺2007年正式批准喺白雲新城入面搞站。到2010年亞運會前夕開始有一定規劃編制，嗰時定位係白雲山西邊嘅宜居新城、主城區北邊嘅商業文化服務中心。同年2號綫一分為二之後，原先嘅用地俾房地產商入場搞。隨住規劃喺2015年正式落定後，用地逐漸改成商業範疇。兩年後，白雲區政府將佢列入全區八大產業園區兼定位做高端總部聚集區。有一大堆總部項目亦喺白雲新城入面開枝散葉。

面積
呢個地區嘅面積有9.22平方公里。
白雲機場北站

係中國廣東廣州嘅火車站，2020年11月30號起好，喺花都區東北邊嘅白雲國際機場二號航站樓入面。
呢個站亦係廣州地區其一喺白雲國際機場入面嘅火車站。
白雲湖

白雲湖 (廣州)：廣東省廣州市白雲區嘅一間公園。
白雲湖 (邵陽)：湖南省邵陽市嘅一個水庫。
白雲湖 (內江)：四川省內江市資中縣嘅一間公園。
白雲湖 (濟南)：山東省濟南市章丘市嘅一間公園。
白雲湖 (重慶)：重慶市璧山區嘅一間公園。
澳洲虎航

澳洲虎航（Tiger Airways Australia Pty Ltd）係一間澳洲嘅超廉價航空公司，總部設喺維多利亞州墨爾本，樞紐機場係墨爾本機場。
澳洲虎航係星架坡虎航公司嘅附屬公司。2007年2月9號，星架坡嘅虎航總公司宣佈想喺澳洲成立一間專營國內線嘅航空公司。嗰年3月16號，虎航攞到咗澳洲當局嘅批准，即日就成立咗澳洲虎航。11月23號飛第一班機。

被禁飛
2011年7月2號（澳洲時間），澳洲民航安全局（Civil Aviation Safety Authority）指澳洲虎航嘅安全事故令人懷疑佢哋嘅飛行安全，可能有即時同嚴重嘅危險，要佢哋禁飛五日，係澳洲航空史上第一次有航空公司畀人全面禁飛。
五日禁飛完咗之後，澳洲民航安全局再向法院申請延長禁飛期。最後個禁令到8月10號先至正式撤銷，澳洲虎航復飛。
澳洲英文

澳洲英文（英文：Australian English）係指澳洲嘅英文，喺用詞同發音上同英式英文以及美式英文唔同，不過彼此之間互通。
澳洲野狗

澳洲野狗（學名：Canis lupus dingo）係分佈響澳洲同東南亞嘅一種犬科動物，雖然個名叫狗，但生物分類將佢同狗分別歸做狼嘅唔同亞種。
澳洲鎳泡沫

澳洲鎳泡沫嘅圖解；X 軸係時間，Y 軸係鎳嘅價－鎳價喺 1969 年中突然暴跌。
澳洲鎳泡沫（英文：Poseidon bubble，直譯可以叫波塞冬泡沫）係廿世紀中澳洲嘅一場經濟泡沫。
單嘢發生喺 1960 年代嘅澳洲；當時澳洲因為越戰等嘅原因而搞到鎳（nickel）呢種金屬出現短缺，於是鎳嘅價就自然開始升；打後因為投資者响度炒鎳金屬等嘅原因，個價愈升愈勁，喺 1969 年上半橛升到去成每噸 7,000 英鎊嘅價咁高，一般投資者買唔起；但到咗同年嘅下半橛，啲人開始發覺鎳根本唔值咁多錢，於是鎳金屬嘅價就喺幾個月內跌咗超過 50% 咁多。
澳洲首都領地

澳洲首都領地（英文：Australian Capital Territory，縮寫ACT），簡稱首都領地，喺澳洲大陸東南部，完全被新南威爾士州包圍，有2,358平方公里咁大。渠嘅首府坎培拉，同時亦係澳洲嘅首都兼聯邦政府所在地。
澳洲華人

澳洲華人（亦稱為澳籍華人、澳洲華裔、華裔澳大利亞人，英文：Chinese Australian），特指具有華人血統嘅澳洲公民。
澳大利亞華人包括來自於中國大陸、香港、澳門、台灣、新加坡同埋馬來西亞等世界各地嘅華人第一代移民群體同埋佢哋嘅後代。目前華人華裔族群係澳洲最大少數民族之一，約佔據總人口比例嘅5.6%。大多數澳洲華人居住喺澳洲東岸嘅大都市，包括悉尼同埋墨爾本。
不過，除咗已經成為澳洲公民嘅華人之外，亦因為澳洲大學長年取錄唔少中國內地嘅留學生，呢啲人唔一定有入籍，但亦成為咗澳洲社會其中一個主要嘅部份。
澳洲薄荷

澳洲薄荷（Mentha australis）係唇形科薄荷屬嘅一種植物，原產自澳洲。
澳洲航空

澳洲航空（英文：QANTAS）簡稱澳航，係澳洲嘅載旗航空公司，總部設喺澳洲新南威爾斯州嘅馬斯葛，而樞紐機場就包括悉尼機場、墨爾本機場同布里斯班機場。
澳航嘅英文名QANTAS來自澳航最初成立嗰陣個名「昆士蘭與北方領地飛行服務」（Queensland and Northern Territory Aerial Services）嘅首字母縮寫，但係最常見嘅中文名都係「澳洲航空」。
町野修斗

町野修斗（1999年9月30號—）係日本足球員，打前鋒位置，效力北九州向日葵。
界

界（粵拼：gaai3，英文：Kingdom）係物種分類其中一層，對上係域，其中真核生物下面有四個界：原生生物、真菌、植物同動物，對落有門。
界限街

界限街係香港九龍半島一條重要街道，由深水埗西面通州街開始向東行，經太子、九龍塘一帶，最後到九龍城南面，連接太子道東。
呢條路係舊九龍同新九龍嘅分界，亦係1860至1898年中國同英國殖民地嘅分界。
界限街二號體育館

界限街二號體育館，香港室內體育館之一，喺旺角太子洗衣街二百號，英文叫Boundary Street Sports Centre No. 2。行政上歸油尖旺區。設施有籃球場、排球場、羽毛球場、壁球場、乒乓球檯、活動室。
界限街一號體育館

界限街一號體育館，香港室內體育館之一，喺旺角太子洗衣街二百號，英文叫Boundary Street Sports Centre No. 1。行政上歸油尖旺區。設施有籃球場、排球場、羽毛球場。
畀佢哋食蛋糕囉

畀佢哋食蛋糕囉（粵拼：bei2 keoi5 dei6 sik6 daan6 gou1 lo1）係出名法文句子 Qu'ils mangent de la brioche ! 嘅通用意譯。
當中要留意 brioche 嚴格嚟講係指甜包（一種傳統嘅法國貴價包點）而唔係指蛋糕，不過英文同德文等語文入面嘅譯句，都當咗句嘢提到嗰樣嘢食係蛋糕，例如英文就將句嘢譯做
let them eat cake —

史實
睇埋：瑪麗安東妮
句嘢相傳係喺 1789 年出自法國最後一位皇后——瑪麗安東妮（Marie Antoinette）嘅：嗰時法國嘅皇室生活窮奢極侈，當中瑪麗安東妮出咗名大使、鍾意享樂；同時啲平民就極之窮困，仲飽受饑荒煎熬；根據傳說，當瑪麗安東妮聽到「平民連麵包（歐洲傳統上嘅主糧）都食唔起」嗰陣，就隨口講咗句 Qu'ils mangent de la brioche !—反映法國皇室係幾咁唔知民間疾苦；最後啲平民作反，引起改革全歐洲嘅法國大革命。
歷史學家做過啲研究，似乎呢句說話係啲人老作嘅：嗰時法國皇室的確係生活極之奢侈，而瑪麗安東妮真係好揮霍無度，但並冇紀錄顯示瑪麗安東妮真係講咗句噉嘅說話；實情比較似係，有仇視法國皇室嘅人老作咗個噉嘅故仔出嚟，諗住唱衰瑪麗安東妮；亦都有講法係，講呢句說話嘅查實另有其人，不過好多平民都好憎瑪麗安東妮，所以就當咗呢句刻薄說話係佢講嘅。

用法
到咗廿一世紀初，畀佢哋食蛋糕囉（或者句嘢嘅變體）成日俾西方世界嘅人引用。用法可以係噉：
某富家子弟提出咗個諗頭，個諗頭反映佢明顯唔理解平民苦況。
反駁者：噉又係，冇麵包嘅話，咪畀佢哋食蛋糕囉。係咪噉講？
—反駁者就係想話嗰位富家子弟唔知民間疾苦。
畀錢

畀錢（粵拼：bei2 cin2，Payment），又叫找數，係指一方向自願噉畀另一方錢或者第啲有價值嘅嘢，以換取佢哋提供嘅商品同服務，或者履行法律義務。
界限

界限 (數學)，一個集嘅數嘅上限同下限。
邊界，唔同政區之間嘅地理分界線。
界限街，香港街道。
番薯

番薯（英文名Sweet potato，拉丁學名Ipomoea batatas）係一種草、一種菜同一種薯，又寫蕃薯，別名紅薯、甘薯、山芋、地瓜、白薯、金薯、甜薯、朱薯、枕薯咁。佢係多年生雙子葉植物，草本。番薯塊根除咗愛嚟食之外，重可以整糖同釀酒、整酒精咁。
食用講番薯，都講佢塊根，肥大甚甜，含醣可以充饑。
番薯原產於南美洲，好早就畀人種來食。
番路

番路係中華民國臺灣嘉義縣一個鄉，人口1.1萬。
番茄花園

番茄花園版Windows係中國使用率好高翻版XP破解修改版，佢有五年嘅發展史，據啲業內人士。估測番茄花園翻版嘅XP用系統喺中國可能有超過一千萬扮機數量，番茄花園作者洪磊喺2008年8月15號俾警詧調查後引發網絡多方關心。
番茄花園對XP系統進行美化並推出多種主題包，喺“番茄花園”系列中微軟嘅反翻版驗證畀取消，同時綜合各種扮機必備嘅常用軟體，冇人值守全自動一鍵安裝。番茄花園作者洪磊通過喺翻版系統中內建爛仔軟件，收取易趣、雅虎等公司200多萬蚊人民幣嘅廣告推廣使費。
番茄花園作者被捕正值《中華人民共和國反壟斷法》正式實行嘅第二周，微軟（中國）有限公司董事長張亞勤接受《第一財經日報》獨市專訪時就《反壟斷法》表態：「由於微軟部分以非正版方式存在，正版產品市場佔有率好小，就微軟喺中國構成壟斷嘅前提唔存在。」喺啲調查中顯示中國線民使用過番茄花園或者類似嘅修改版用系統嘅比例有六成之多，使用原版XP嘅線民唔够一成，所以微軟仲未因壟斷而被告。
2009年8月20號，蘇州虎丘區人民法院對「番茄花園」涉嫌侵犯版權一案做出審判奉旨，主犯洪磊判三年半，並罰款完一百萬蚊人民幣，其他涉案人員都畀判刑同罰款。
2011年9月14號洪磊刑滿釋放（放監），減刑五個月。
番薯糖水

番薯糖水係中國廣東嘅一種糖水，流行喺華南同香港。整法主要係由番薯、片糖或冰糖同水煮成，冬天時可以加入薑片用嚟驅寒。
番薯糖水嘅特點係比較稀，但由於加入咗片糖，所以甜味好濃。番薯糖水嘅製法非常簡單，而過往番薯喺華南地區都好普遍，亦容易種，所以成為咗當地普羅大眾最普遍嘅嘢食。
過往喺華南地區嘅番薯得黃色嘅，但而家由於有喺日本入口嘅紫心番薯，加上香港人喺飲食方面鍾意搞花樣，令今日嘅番薯糖水亦變得色彩繽紛。
維基同享有多媒體嘅嘢：Sweet potato soup
番茄膏

番茄膏，又叫茄膏，係由成熟番茄整成嘅醬汁，比番茄醬濃好多。番茄膏可以用嚟整意大利薄餅。
番茄蛋花湯

番茄蛋花湯係種中國常見嘅滾湯，做法亦好簡單，主要用到切件番茄放落水煲，煲滾後落埋雞蛋、蔥碎同調味再煮多一陣就食得。
番茜

番茜，又叫香芹、歐芹，係傘形科植物，亦係種西餐幾常用嘅香草。
英文叫parsley。
番茶

番茶係種日本綠茶，指每年第二水嘅日式煎茶，主要喺夏季同秋季出產，質素同價值都比唔上第一水嘅新茶。
浪神星

浪神星（Kolga），即係小行星191，係太陽系小行星帶嘅一粒小行星，喺1878年9月30號發現。
浪裏游

《浪裏游》係中國歌手劉惜君喺2017年12月21號推出嘅單曲。收錄喺《如我》唱碟入面。

簡介
《浪裏游》係講緊女人心境嘅歌，主要係帶出女性越嚟越自由，有更多嘅選擇權。呢隻歌由攞過金曲獎嘅導演黃婕妤負責。MV作品用咗蒙太奇嘅拍攝手法，並去咗台灣攞景。MV用咗三個「劉惜君」去詮釋新時代女性面對生活嘅態度。
浪琴園

浪琴園（英文：Pacific View）係香港南區一個住宅屋苑，喺香港島大潭道38號。總共有5座物業，喺1990年落成，提供374個分層單位，發展商係新鴻基地產。

單位
浪琴園分成374個住宅單位，每層兩伙，每個住宅單位設落地大窗，附有露台，住戶可置身戶外觀賞大潭灣景色。

設施
浪琴園屋苑入邊有室內外游泳池、網球場、壁球室、健身室、桑拿及蒸氣浴室、宴會廳等，並提供餐飲服務，可外賣送到住戶單位。此外，住客亦可以去赤柱廣場購買日常用品。
浪茄灣營地

浪茄灣營地，香港營地之一，專畀露營，喺浪茄灣沙灘上，都幾偏僻，萬宜水庫東壩再遠一啲，有麥理浩徑過，英文叫Long Ke Wan Campsite。屬西貢東郊野公園，行政上歸西貢區。營地屬小型，有營位少過二十。水源取自溪澗，季節性水源。歸漁農及自然護理署管。
營地無車路，不過有麥理浩徑第二段途經。
營飲食用得燒烤爐、檯、櫈。有廁所，不過係旱廁。
浪白竈

浪白竈（葡文：Lampacau、Lampacão，又叫浪白滘或者浪白澳）係中國一澳兼一島，喺廣東南岸，但地形已大變。佢曾經葡萄牙人經商之港，最後被逐，移居澳門。舊時水深可泊船，後尾珠江水系，沙坭沖積，唔可以泊船。大明大清歸香山縣，家下歸珠海市南水鎮 。

地理
浪白竈喺廣東南岸，介乎連灣山同文灣山兩島之間，南係文灣，北係連灣。中間洋面，就叫浪白，或者浪白文竈。文灣有南水村，日以後島又名南水島，洋人叫浪白竈。東面遠處有一大島，叫三灶，東北又有一島，叫大林。大林同連灣之間，就叫鷄啼門。連灣、文灣、大林同三灶四島，就圍住洋面，阻擋無勢。
浪白竈東北過，大林、三灶，北上黑沙洋，可以入西江上省城。亦可東去，經大橫琴入澳門。而西南而行，過諸島，到上川。所以舊時係往來水道中途。而西北而行，可入潭江。
浪白竈喺上川同大橫琴兩島之間。呢兩島相距甚遠，中間咁多島中，得浪白竈可以泊船，擋住四方強風。所以葡萄牙人留喺呢度做生意。

史
大明時，葡萄牙叫佛朗機。佛朗機人，初時駐喺上川做生意，後尾移去浪白竈，最後移去澳門。大明嘉靖二十一年，卽一五四二年，佛朗機人佔領浪白竈，住喺南水村。一五四四年，生意就集中喺呢度。一五四五年，大明臨時將呢度列爲海口，派兵五百駐澳，有大島艚民船八，海道隨捕快馬船八，由指揮使一人統領。一五五七年，澳門興起，而漸移居澳門。一五六零年，再無任何紀錄。興盛時，有佛朗機五六百人。
大清光緒年間，《香山縣志》記浪白竈淤淺不能停泊。而當時廣三十餘里。文灣山已同大陸相連。
浪白竈嘅南山村，自中華民國起，叫南水鎮，至今未變。而南北兩島嘅水道經已好窄。
中華人民共和國治後，而大林同三灶之間，亦畀沙坭填成地，唔可以通航。
浪蝙蝠魚屬

浪蝙蝠魚屬（學名：Zalieutes）係鮟鱇目棘茄魚科嘅其中一個屬。
浪琴表

浪琴表（Longines），係瑞士鐘錶公司，1832年響聖伊米耶開張。
浪花排

浪花排係香港新界東北大鵬灣南部一個島，屬大埔區範圍，喺黃茅洲東北，石牛洲西南。佢係香港其中一個潛水嘅地方。
澄海

澄海（英文Tenghai）喺中國廣東，家下係汕頭市嘅市轄區，叫澄海區。大清時係個縣，叫澄海縣。

山
澄海北有管隴山。西南有龍泉山。

水
澄海東南濱海。海中有鳳嶼，其下叫侍郎洲、大萊蕪、小萊蕪山。
澄海西北有橫隴溪，首受東溪，自海陽入，西南別出為新港水，分流入海。正渠向東流，南別出為玉帶溪，到縣治東南入海。又東逕獅子山，同饒平後溪合，東便到東隴關為東隴港入海。

史
大清康熙五年省入海陽縣，八年復置。澄海歸潮州府，有漳林、鮀浦二巡司。有商埠叫沙汕頭，咸豐八年英天津條約訂開。有潮海關。有潮汕鐵路。有小江鹽場。。
澄城

澄城係中國陝西渭南一個縣，總面積1112平方公里，人口39萬。
澄平街

澄平街（英文：Ching Ping Street），係香港九龍油麻地嘅一條馬路，由新填地街開始，去到眾坊街。
澄邁

澄邁係中國海南一縣，面積2068平方公里，人口48萬。
澄母

澄母（粵拼：cing4 mou5；中古漢語拼音：dring）係中古漢語聲母，屬舌音中嘅知組，係全濁聲母。呢個聲母接二、三等嘅韻母，同一、四等嘅定母互補。下面係佢嘅例字。
一等二等三等四等

擬音
對澄母嘅擬音分兩派，一派認爲佢係定母嘅顎化，擬爲/ȡ/，另一派認爲佢係定母嘅捲脷音，擬爲/ɖ/。

上古來源
對上古音嘅研究有個定論係古無舌上音，舌上歸舌頭，亦即澄母係分化自定母嘅。由於定一、四等同澄二、三等互補，係二、三等韻母嘅介音構成咗佢從定母分化嘅條件。

喺粵語嘅演變
澄母喺粵語清化、塞擦化，平仄送氣狀況各片粵語唔同，喺廣府粵語，平聲送氣（c），仄聲唔送氣（z）。對聲調嘅影響係，澄母字派入陽聲調。
下面係一啲例字嘅古今音對比，第一欄例字，第二欄中古音（切韻），第三欄現代粵音：
調返轉頭，現代粵語中嘅c聲母來源自中古音嘅徹、澄、從、清、初、昌、邪、崇八母，z聲母源自中古音嘅知、澄、從、章、莊、精、俟、邪、崇九母。
對於可以區分平捲脷嘅粵語，澄母屬捲脷音，如吳川話，澄母發[t͡sʰ]（吳川話嘅全濁聲母清化後一律送氣）。成個粵語，平捲分法係濟南型。

喺吳語嘅演變
澄母喺吳語繼續係濁音，但擦化，對應嘅吳拼係z。

喺普通話嘅演變
澄母喺普通話歸入捲脷音，清化後送氣狀況同廣府粵語一樣，平聲送氣，讀ch，仄聲唔送氣，讀zh。唯有澤、擇字讀成平脷音，讀zé，不過擇字有白讀音，讀zhái，用喺「擇菜」呢個詞。

喺韓文嘅演變
喺韓文，澄母二等同定母一等一樣，繼續係塞音，大多讀ㄷ，如茶讀다，少數送氣讀ㅌ，如濁讀탁；澄母三等同定母四等一樣，塞擦化，大多讀ㅈ ，如直讀직，少數送氣讀ㅊ，如蟲讀충。

喺越南文嘅演變
喺越南文，澄母清化，讀tr，派入陽聲調。
澄海塔園

塔園喺廣東汕頭澄海，係中國唯一關於文化大革命嘅博物館，由前汕頭副市長彭啟安創辦。不過2016年開始，文革博物館俾中共政府破壞，名存實亡。澳洲旅遊雜誌《孤獨星球》中國版曾將佢列為「紅色中國（Red China）」嘅著名景點之一。
澂江

澂江，中國地級市，雲南省之下，由玉溪市代管。市政府駐鳳麓鎮。一九五六年漢字簡化廢異體字澂，改為澄，然至今仍普遍寫澂江。
澂江化石地

澂江化石地（粵音：cing4 gong1 faa3 sek6 dei6）係喺中國雲南嘅一個名勝古蹟，呢度保存咗好多寒武紀早期嘅古生物化石，亦因為噉佢喺2012年畀聯合國教科文組織列入世界遺產。
真人騷

真人騷係一種強調實時現場直播、冇劇本、唔係角色扮演，聲稱百分百反映真實嘅電視節目。節目通常記錄普通人或名人喺睇落冇稿嘅環境裏面嘅真實生活。
佢同電視紀錄片嘅唔同在於，真人騷往往將關注重點放喺戲劇衝突同個人矛盾上，娛樂價值遠遠大過教育意義。
真係唔好笑

《真係唔好笑》（英文：You Laugh, You Lose）係香港無綫電視製作嘅遊戲綜藝節目，由何廣沛、麥美恩、馮盈盈、郭子豪、彭慧中、方紹聰、羅毓儀主持。節目主持每集會請唔同藝員嘉賓上去玩，過程入面參加者要忍住唔好笑。
節目由其中三位主持方紹聰、郭子豪、何廣沛（合稱「食腦三子」）策劃，每集節目成一百萬港紙成本，定位參考韓國遊戲節目《Running Man》，一共13集。
呢個節目喺2021年12月進行拜神儀式，但去到2022年4月就傳出總經理曾志偉睇完第一集後覺得「真係唔好笑」，而一度令節目播出無期，不過最後定喺2023年4月1號開始逢禮拜六21:45-22:30喺翡翠台播映，4月22號開始改到逢禮拜六22:15-23:00播映，5月20號再改到禮拜六22:30-23:15播映，但之後原訂播嗰5集一度抽起咗，到7月29號到8月12號逢禮拜六22:30-23:00播映其中3集，同時由每集45分鐘剪輯到30分鐘。之後隔咗四個月，再安排1集喺2024年1月13號禮拜六22:45-23:15播映，而淨低1集最終安排同年2月17號禮拜六22:30-23:00播映。
真人快打系列

真人快打系列（Mortal Kombat，簡稱 MK）係一個格鬥遊戲系列。
真值表

真值表（英文：truth table）係邏輯學上會用嘅一種表，會列出一個函數每個可能嘅輸入值同相應嘅輸出值。
真人Show

《真人Show》（粵拼：zan1 jan4 Show，英文：The Truman Show）係一套喺1998年上畫嘅美國科幻喜劇片，由彼得威爾執導，主角係占基利、羅娜蓮妮同艾哈里斯。
真係咁都得

《真係咁都得》（英文：Only in Hong Kong）係香港電視廣播有限公司嘅生活資訊節目。節目專門去驗同發掘更多香港嘅古靈精怪嘢。
節目有兩輯：第一輯由林伊麗、林韋辰、黃庭鋒、譚永浩主持，喺2017年8月27號到9月17號香港時間逢禮拜日19:30到20:00喺翡翠台播；第二輯（《真係咁都得2》）由區永權、劉穎鏇、利穎怡、鄧嘉傑主持，喺2018年9月29號到11月3號逢禮拜六20:00到20:30播。
真假千金

真假千金 (1927年)，一齣大陸片，張石川導演。
真假千金 (1955年)，一齣香港粵語長片，莫康時導演。
真假千金 (2011年)，一齣大陸片，王偉廷導演。
湛士福城

湛士福城（英文：City of Chelmsford）係英國一個非都市區，屬於雅息士郡，人口約172,600。
湛氏

湛係唐人姓氏，喺《百家姓》裏頭排第103位。
呢篇湛氏係同姓氏有關嘅楔位文章，重未寫完嘅。麻煩你幫手充實佢。
湛河區

湛河區係中國河南平頂山一個市轄區，總面積124平方公里，人口22萬。
湛塘路

湛塘路（粵拼：zaam3 tong4 lou6）係中國廣東省廣州市嘅一條馬路，喺越秀區入面，成條馬路南北走向，南邊從東園路同東園橫路嘅交界口開始，一直向北去到萬福路嗰頭。

概要
全長270米、闊12米，2車道，凈係可以從南向北行。

名
呢條馬路係因為地理環境先至改咗噉嘅名，其實呢度之前係一片水塘，但係後嚟個水塘填平咗。
湛士福

湛士福（英文：Chelmsford）係英國英倫雅息士嘅郡治，人口11萬。
毗濕奴獸屬

毗濕奴獸屬（學名：Vishnutherium）係偶蹄目長頸鹿科嘅其中一個屬。
毛主席紀念堂

毛主席紀念堂北京市文物保護單位喺邊北京市西城區同東城區嘅交界，天安門廣場南邊近正陽門同人民英雄紀念碑之間。座標39°54′3.6″N 116°23′29.4″E﻿ / ﻿39.901000°N 116.391500°E﻿ / 39.901000; 116.391500類近現代建築時代1977年冧2-1登錄1979年8月21號地圖
毛主席紀念堂
，又嗌毛澤東紀念堂，係中國北京嘅名人紀念建築同博物館，1977年9月9號起好兼開放，喺西城區同東城區嘅交界，天安門廣場南邊近正陽門同人民英雄紀念碑之間。
佢主要用嚟陳列中國共產黨中央委員會主席毛澤東條屍嘅地方。牌匾上「毛主席紀念堂」六個大字係毛澤東嘅接班人，第二任黨主席兼總理華國鋒寫嘅。

門票同開放時間、注意事項
門票
全程免費參觀，但旺季時（每年5～10月）需要排至少1～3個鐘頭隊先至入到場。入場時：
若果係中國大陸居民，至少必須要畀中華人民共和國身份證。
若果係港澳居民，必須要畀往返港澳通行證。
若果係臺灣居民，必須要畀出入大陸通行證。
若果以上都唔係，必須要畀護照。
開放時間
禮拜二至日 08:00～12:00
每年7月1號到8月31號間 07:00～11:00
每年9月9號或12月26號 08:00～11:30，14:00～16:00。
逢禮拜一閉館
凡係中華人民共和國法定節假日、天安門廣場有節目嗰時會有通知話可唔可以入場。
注意事項
入場唔畀著背心或拖鞋（包括人字拖）。
唔畀帶任何易燃易爆等有害危險物品、管制刀具或武器入場。
唔畀帶任何書包、孭袋、背囊、水杯、果汁或相機、攝影機入場。
場內唔畀食煙或影相、拍片、食香口膠，吐痰或亂掟垃圾。
場內禁止大聲喧嘩或玩嘢，手提電話必須要保持靜音或熄機。
女仔唔畀著熱褲或超短裙入場。
毛俊輝

毛俊輝，BBS（英文：Fredric Mao Chun Fai，1947年2月3號—），人稱「毛SIR」，係香港導演、演員、香港親中陣營政治人，上海出世。

屋企
毛俊輝同女歌手胡美儀喺2004年6月21號喺美國註冊結婚。

選舉經歷
喺2021年9月，佢經指定團體提名(中國文學藝術界聯合會香港會員總會有限公司)成為香港特别行政區選舉委員會體育、演藝、文化及出版界委員。之後佢喺李家超無提政綱嘅情況下，有份提名李家超參與2022年香港行政長官選舉。
毗奢耶那伽羅帝國

毗奢耶那伽羅帝國係印度次大陸古時一個帝國，喺1336年到1646年存在。
毛

毛係哺乳動物皮上面生出來，一條條幼細嘅蛋白質纖維，通常可以保暖。
毛不易

毛不易（粵拼：mou4 bat1 ji6；簡化字：毛不易；英文：Mao Buyi；1994年10月1號—），本名王維家，喺黑龍江齊齊哈爾泰來縣出世，係中國大陸歌手。喺杭州師範大學護理專業畢業。2017年，參加騰訊視頻選秀音樂娛樂節目《明日之子》，攞到全國總決賽冠軍，正式進入演藝圈。2018年，出個人第一張全創作專輯《平凡的一天》，並喺同年搞咗首場個人全國巡迴演唱會。2020年，出第二張專輯《小王》。官方粉絲叫「暴發戶」，由佢親自改名，應援色係金色。

經歷
1994年10月1號，喺黑龍江齊齊哈爾泰來縣出世，細個就鐘意唱歌，花名係「王毛毛」。喺初中，佢幫自己改名「不易」，意思係平凡、唔改變。
從2012年開始到2017參加《明日之子》前都一路喺唱吧到上傳自己翻唱嘅歌，累計由成三百幾首。2013年，喺杭州師範大學讀書，學護理學。讀書個陣，參加咗校園十大歌手比賽，並做過杭州師範大學理學院「百萬音鎊」十大歌手決賽評委。
2016年，去醫院做實習護士，期間喺杭州租咗「203」號嘅房間，並開始接觸結他，嘗試自己寫歌，寫咗三、四十幾首歌，第一首係《出嫁》，佢寫畀要遠嫁嘅家姐。
2017年，喺朋友推薦下參加音樂選秀節目《明日之子》，海選時因原創歌曲《如果有一天我變得很有錢》而受到大家嘅注意。喺比賽入面，出單曲《消愁》，首歌係騰訊視頻嘅播放量突破6000萬，喺一個禮拜就突破成億次嘅播放量，佢就咁爆紅，被叫做2017年現象級嘅歌手。同年9月1號，出首張個人現場專輯《巨星不易工作室 No.1》，收錄包括《像我這樣的人》、《消愁》等在內嘅7首原創歌曲，該專輯陸續喺海外各大音樂平台上架，並登上KKBOX新曲速報歌單推薦榜、進軍海外。9月23號，喺《明日之子》攞到最強廠牌稱號，攞第一出道。11月11號，出首隻個人錄音室原創單曲《項羽虞姬》。12月31嘅，參加江蘇衛視跨年演唱會舞台，同薛之謙合唱《下雨了》、《消愁》。
2018年4月13號，為《歌手2018》張韶涵嘅幫唱嘉賓。同年4月21號，佢常駐參與嘅第一檔音樂綜藝《無限歌謠季》播出。5月31號，佢出首張個人錄音室專輯《平凡的一天》，專輯由李健、趙兆做製作人，上線15分鐘主打歌單曲銷量突破50萬首，首日銷量破百萬。9月22號，喺上海搞個人首場演唱會《像我這樣的人》。11月2號，出任「中歐旅遊年歐盟旅遊親善大使」。11月17號，個人首場演唱會《像我這樣的人》喺成都大魔方收官，同時喺騰訊平台上做全程直播，線上平台收睇人次有350幾萬。12月31號，再次上江蘇衛視跨年演唱會，唱《像我這樣的人》，同大熱影視主題曲《不染》。
2019年2月5號，參加江蘇衛視春晚，同王夢婷合唱《一紙情書》。同年4月12號－6月28號，參加愛奇藝節目《我是唱作人》原創音樂作品競演真人騷，為上半季八位首發，出四首原創歌曲《東北民謠》、《小王》、《水鄉》、《囈語》。5月2號，參加湖南衛視「新青年 耀青春」紀念五四運動100周年文藝晚會，唱《奉獻》。6月22號－8月24號，參加騰訊視頻《明日之子水晶時代》做明日星推官。7月13號，參加浙江衛視年中音樂盛典，《消愁》攞到華語原創十大金曲。7月28號，加盟騰訊視頻《合唱吧！300》，做合唱發起人，唱《消愁》、《盛夏》，並攞到總冠軍。8月20號，攞到2019年福布斯中國名人榜榜單第95名。9月13號，參加中央廣播電視總台中秋晚會，同劉濤合唱《我要你》。12月3號，專輯《小王》主打歌曲《二零三》上線。12月31號，參加上海東方衛視跨年盛典，唱《胡同》。
2020年1月22號，出第二張專輯《小王》，由旅行團樂隊韋偉做製作人。同年1月28號，為電影《囧媽》唱嘅片尾曲《紅莓花兒開》上線。1月，加盟湖南衛視《歌手·當打之年》、為首發歌手，喺第一輪遭到淘汰。2月20號，出《小王日記》。

《歌手·當打之年》
2020年1月，加盟湖南衛視《歌手·當打之年》、為首發歌手，喺第一輪遭到淘汰，之後喺突圍賽演唱《深夜一角》以第三名突圍失敗。
白布街

白布街（英文：Pak Po Street），係香港九龍旺角嘅一條馬路，1922年已經有。由染布房街開始，去到黑布街。佢同隔籬黑布街同染布房街一樣，都係因為舊時嘅染布房而有呢個街名。
白崎凌兵

白崎凌兵（1993年5月18號—）係日本足球員，司職中場，效力清水心跳。
白川

白川（韓文：배천군／白川郡 Paechŏn gun */?）係朝鮮民主主義人民共和國黃海南道嘅一個郡。
白年雪

白年雪（1914年1月19號—1980年12月6號）係大韓民國嘅一個男藝人同埋歌手。
白廳

白廳（Whitehall）係英國倫敦西敏市一條路，連接特拉法加廣場同車路士和平紀念碑，集合幾間政府部門辦公室。路名嚟自舊時嗰度嘅白廳宮。
白建時道

白建時道（英文：Perkins Road）係香港渣甸山一條馬路，由大坑道開始，去到包華士道同谷柏道交界。街名係嚟自香港第十任工務司白建時（Thomas Luff Perkins）。
白川鄉、五箇山嘅合掌造村落

白川鄉、五箇山嘅合掌造村落係個喺日本嘅世界遺產，登錄喺聯合國教科文組織嘅世界遺產名錄。
白帶魚

白帶魚（Trichiurus lepturus），亦叫白帶，係種魚，見諸熱帶溫帶海域。魚長身，銀色。人捉來食。現時魚中國捉得最多。
白帶可以生過二米長。現時知最重有五千克。最老有十五年。
佢食海中微小物種而生，見於海牀。

名
佢魚身銀色，傳統叫白。而身長似帶。所以叫白帶。有啲地方睇成刀劍。日文寫太刀魚，葡文peixe-espada，卽劍魚。
英文名largehead hairtail，又叫beltfish，卽係帶魚。拉丁學名爲 Trichiurus lepturus，又叫 Trichiurus。
白幽靈傳奇之絕命逃亡

《白幽靈傳奇之絕命逃亡》（英文：Outcast）係2015年上映嘅中美合拍電影，尼古拉斯·鮑威爾導演，凱頓·基斯登遜、尼古拉斯·基治、安志杰、吉克雋逸、劉亦菲主演。
澳門國際音樂節

澳門國際音樂節（Macao International Music Festival，簡稱MIMF）係澳門每年度嘅音樂盛事，由澳門文化局主辦。節目種類包括古典歌劇、中國傳統戲曲等。喺1987年10月24號第一次舉辦。

表演節目
每年澳門國際音樂節表演團體嚟自世界各地唔同地方。表演節目有歌劇、交響樂、搖滾樂、爵士樂、獨奏等。
世界出名嘅頂尖小提琴家帕爾曼、鋼琴家李雲迪曾經喺澳門國際音樂節表演。
澳門國際電影節

澳門國際電影節（英文：Macau International Movie Festival）由澳門電影電視傳媒恊會同中國際文化傳播中心成立，獎項係「金蓮花獎」。雖然個名叫做「國際電影節」，但係主要對象中國大陸、香港同澳門電影。
2009年12月26號，第一屆澳門國際電影節喺澳門舉辦。
澳門國際機場

澳門國際機場（葡文：Aeroporto Internacional de Macau）喺澳門氹仔島東邊嘅海上便，1992年3月開始填海，1995年起好啟用，成個工程使咗80億澳門幣。機場面積192公頃，成個機場由跑道區、航站區同兩座聯絡橋構成。16至34號跑道3360米長，45米闊，海拔6.2米高。滑行跑道1460米，23米闊。畀澳門民航局停牌嘅非凡航空總部曾經喺澳門國際機場。

客運大樓
客運大樓佔地約59,500平方米，機場一共有25個停機位，其中5個設置登機橋，可以處理最大型嘅客機波音747-400。每小時最高可處理單向2,300人次流量，每年可處理780萬人次。
隨住機場客運大樓南面擴建同埋北安碼頭擴建做第二座客運輔助大樓，未來澳門機場每年可容納1200萬名旅客吞吐量。兩座客運大樓增加10萬平方米，預計分別喺2021年中同年底投入服務。

航點
澳門國際機場航線主要係中國大陸、台灣、東南亞同東亞。
澳門本地嘅航空公司
澳門航空（航點：北京、南京、上海浦東、杭州、成都、貴陽、桂林、深圳、海口、長沙、台北、高雄、首爾、仁川、曼谷、馬尼拉、大阪、關西）
中國大陸嘅航空公司：
中國東方航空公司（航點：上海浦東）
上海航空（航點：上海浦東）
廈門航空（航點：福州、天津、廈門、杭州）
中國國際航空公司（航點：北京）
台灣嘅航空公司：
長榮航空（航點：高雄、台中、台北）
復興航空（航點：高雄、台北）
朝鮮半島嘅航空公司：
高麗航空（唔定期包機業務，去曼谷同平壤）
韓亞航空公司（1990年代有到澳門嘅班機，後尾冇咗）
新加坡嘅航空公司：
新加坡貨運航空公司（航點：新加坡）
飛虎航空（航點：新加坡、克拉克）
馬來西亞嘅航空公司：
亞洲航空公司（航點：吉隆坡、曼谷、古晉、亞庇）
泰國嘅航空公司：
曼谷航空（航點：曼谷）

的士
的士站
澳門國際機場的士候客區喺地面入境大堂出面。喺嗰度上車乘客要畀多MOP$5附加費。

澳門輕軌
機場站
澳門輕軌設有機場站。

停車場
澳門國際機場設有兩個露天停車場，分別係北停車場同南停車場，分佈喺客運大樓左右兩邊，提供私家車同電單車泊位。
南停車場
烏龍

烏龍喺粵語入面係一個人唔小心，可能關於做錯嘢、講錯話、認錯人等地噉解。佢可以係：
維基辭典有呢個詞嘅解釋：烏龍
烏龍波，球賽術語
烏龍茶，茶類飲品
烏龍麪，即係烏冬
烏鴉

烏鴉（粵拼：wu1 aa1；學名：Corvus），正式啲嗌鴉屬，係雀形目鴉科下嘅一個屬，大約有 45 種物種，佔咗鴉科嘅大約三分之一咁多。佢哋分佈廣泛，由歐洲至東亞至北美都可以搵得到佢哋嘅蹤影。
佢哋外形上最大嘅特徵係多數物種成身啲羽毛都黑鼆鼆噉色，不過亦有部份嘅物種啲羽毛只係部份黑色嘅，例子可以睇吓家鴉（Corvus splendens） 呢種灰啡噉色嘅烏鴉物種。
喺行為上，烏鴉其中一樣最出名嘅嘢係佢哋嘅智能：有好多證據顯示，烏鴉有玩嘅行為－玩呢種行為廣泛噉畀動物行為學家認為係智能高嘅表現；除此之外，仲有證據指烏鴉識得用架生。事實係，唔少動物行為學專家認為，烏鴉係除咗人類之外智能最高嘅動物之一。

名同詞源
喺廿一世紀初嘅英文入面，烏鴉通常係叫 crow 嘅，不過亦都有叫 black bird 或者 jack daw。
烏鴉仲可以嗌做烏或者鴉。另外，粵拼：ngaa1 用漢字寫亦有寫做鵶同雅。
喺漢語同漢字當中，早喺甲骨文已經有烏呢隻字，隻字強調烏鴉把聲，畫咗個口。烏鴉「呀呀」聲噉大叫，亦係佢哋嘅特徵。所以另外有鴉、鵶同雅呢幾隻字，強調佢哋獨特嘅叫聲[未記出處或冇根據]。

文化影響
喺唐朝同宋朝嘅文化當中，烏鴉有「孝順」噉嘅意涵，當中唐詩《慈烏夜啼》就話就算阿媽唔見咗，隻烏鴉都會返去竇，仲會呀呀聲噉叫，好似因為冇咗阿媽而覺得哀傷噉。
「

慈烏失其母，啞啞吐哀音。
晝夜不飛去，經年守故林。
夜夜夜半啼，聞者爲沾襟。
聲中如告訴，未盡反哺心。
百鳥豈無母，爾獨哀怨深。
應是母慈重，使爾悲不任。
昔有吳起者，母歿喪不臨。
嗟哉斯徒輩，其心不如禽。
慈烏復慈烏，鳥中之曾參。

智能
睇埋：玩
烏鴉其中一樣最出名嘅嘢係有高度智能。
有無數咁多份報告都話，有人觀察到烏鴉有玩（泛指一啲冇乜特定目的、純粹因為覺得過癮而做嘅行為）嘅行為。廿一世紀初動物行為學上一般認為，一隻動物有玩嘅行為，表示佢智能有返咁上下高。
烏鴉仲曉同同類傳達複雜嘅資訊，例如有研究試過發現，烏鴉能夠認得傷害同攻擊過自己嘅人類，及後仲令到區內其他（冇見過嗰個人嘅）烏鴉同樣學識避開嗰個人－表示烏鴉嘅溝通系統能夠傳達「某個某個人係乜樣」等嘅複雜資訊。
烏鴉識得好似人噉用架生：例如有研究搵到，有烏鴉會將啲硬得滯（隻烏鴉齋靠自己身體嘅力打唔開）嘅堅果擺喺馬路上，等經過嘅車車爛堅果嘅殼，然後自己攞嚿堅果食；喺 2007 年，有研究者用微型攝影機嚟偷拍烏鴉嘅生活，發現烏鴉識得攞幼嘅樹枝等嘅物體，嚟由啲狹窄嘅地方度撩嘢食出嚟。
烏鴉座

烏鴉座（Corvus）係家下八十八西洋星座之一。佢響天球赤道一帶，佔天球面積184平方度。地球北半球來講，烏鴉座係春天嘅星座，即係春夜會見到。肉眼可以睇到嘅星，約莫15粒到。有一到四等星6粒，即係有3等星4粒、4等星2粒。

史
烏鴉座係古希臘托勒密所編嘅托勒密48星座之一。
烏魯魯－卡塔丘塔國家公園

烏魯魯－卡塔丘塔國家公園係個喺澳洲嘅世界遺產，登錄喺聯合國教科文組織嘅世界遺產名錄。
烏魯魯

烏魯魯（英文：Uluru），舊時又叫艾爾斯岩或者艾爾斯石（英文：Ayers Rock），係澳洲北領地內陸地區嘅一嚿巨石，係成個地球最大嚿嘅石，皆因泥沙有比較多鐵，所以色水帶紅。
烏魯淡武廊國家公園

烏魯淡武廊國家公園係汶萊一個國家公園，佢喺汶萊東部淡布隆縣，大約覆蓋呢一個縣40%土地。公園喺1991年成立，面積550平方公里，Batu Apoi森林保育區範圍呢一公園擁有原始森林，被叫做「汶萊嘅綠色寶石」。

保育
呢個公園由Forestry Department of the Ministry of Primary Resources and Tourism管理。國家公園總部辦公室喺Sungei Belalong同Temburong河匯合處附近。汶萊大學喺1990年建立咗一個研究站（Kuala Belalong Field Studies Centre）。佢喺西岸Belalong河口大約500米。呢個研究中心係國際研究界同大學嘅重要研究、教育同培訓場所。佢用作各種環境意識活動，包括由汶萊大學運作嘅學校環境教育活動。呢個公園亦係婆羅洲核心國際保護協議嘅一部分。

住宿
遊客登記處
公園範圍唯一住宿係Ulu Ulu Resort，佢喺2008年11月喺林業部授權下對烏魯淡武廊國家公園設施私有化。
度假村設有17間客房，係一座低密度同環保嘅住宿，佢一共有三種房型，分別係標準房（宿舍）、高級房（雙床同家庭套房）以及豪華房（雙人床）。度假村設有會議室、禮堂、餐廳、禮品同紀念品商店以及遊戲室。如果要住呢間度假村，遊客需要提前預訂烏魯淡武廊國家公園旅遊套票，來回斯里巴加灣市。
烏魯茲根省

烏魯茲根省（波斯文：د ارزگان ولايت‎）係中東國家阿富汗嘅卅四個省之一。
滙豐總行大廈

滙豐總行大廈（英文：HSBC Main Building）係滙豐銀行香港總行，喺香港島中環皇后大道中一號，而家嘅滙豐總行大廈係第四代，1985年落成。
佢前面係德輔道中同皇后像廣場，兩邊分別係中國銀行大廈同渣打銀行大廈。
滝馬

滝馬縣（越南文：Huyện Sông Mã）係越南山羅下轄嘅一個縣。
滝澤邦彥

滝澤邦彥（1978年4月20號—）係日本足球員，司職中場，效力過名古屋八鯨，神戶勝利船，千葉JEF聯，橫濱FC，及東京綠茵。
滝裕太

滝裕太（1999年8月29號—）係日本足球員，打中場位置，效力清水心跳。
滙基書院

滙基書院（英文：United Christian College，簡稱UCC）係香港一間按額津貼全日制男女子中文中學，響大坑東棠蔭街9號同埋11號，響1974年創校，校訓係「明道尚主 勤學立德」。
滙業銀行

滙業銀行（葡萄牙文：Banco Delta Ásia S.A.R.L.）係澳門一間銀行，而家係匯業財經集團底下一個部門，屋企老細係澳門首屆特首候選人之一嘅區宗傑。佢哋喺香港同澳門都有業務，主要做投資銀行、商業銀行同埋保險等嘢。
滙豐中心

滙豐中心（英文：HSBC Centre）係香港西九龍大角咀嘅寫字樓樓，喺1999年落成，總共有三座，屬於港鐵奧運站物業發展計劃第一期。
滙豐中心以前係大角咀碼頭巴士總站，1998年，呢個寫字樓未命名嗰陣，發展商信和集團將呢個寫字樓以40億港元賣畀香港上海滙豐銀行，畀滙豐做後勤總部同將部份原旺角分行業務搬入去，所以改名做滙豐中心。
永井真里子

永井真里子，係日本嘅一個女藝人同埋配音員。
永井秀樹

永井秀樹（1971年1月26號—）係日本足球員，司職中場，效力過東京綠茵，福岡黃蜂，清水心跳，橫濱飛翼，橫濱水手，大分三神，及FC琉球。
永井龍

永井龍（1991年5月23號—）係日本足球員，司職前鋒，效力名古屋鯨魚。
永仁

永仁係中國雲南楚雄一個縣，總面積2189平方公里，人口10萬。
永保

永保係日本白河天皇嘅一個年號，相當於公元1081年到1084年，前後總共4年。
永井篤志

永井篤志（1974年12月23號—）係日本足球員，司職中場，效力過福岡黃蜂，廣島三箭，山形山神，仙台七夕，及FC琉球。
永井良和

永井良和（1952年4月16號—）係日本足球員，司職前鋒，曾經喺1971～1980年間爲日本足球代表隊出場69次，入咗9球。
永井謙佑

永井謙佑（1989年3月5號—）係日本足球員，司職前鋒，曾經喺2010～2015年間爲日本足球代表隊出場6次。
永井杏

永井杏 ，係日本嘅一個女藝人同埋配音員。
永井雄一郎

永井雄一郎（1979年2月14號—）係日本足球員，司職前鋒，曾經喺2003年爲日本足球代表隊出場4次，入咗1球。
狂野極速：飄移東京

《狂野極速：飄移東京》（英文：The Fast and the Furious: Tokyo Drift）係套喺2006年上畫嘅美國動作片，林詣彬執導，魯卡斯白烈主演，係《狂野時速系列》嘅第3套戲。
狄仁傑之通天帝國

《狄仁傑之通天帝國》（英文：Detective Dee and the Mystery of the Phantom Flame）係2010年華誼兄弟出品，徐克導演嘅一部古裝懸疑武俠片。曾入圍第67屆威尼斯國際電影節。嚮香港、中國2010年9月30號上映。

故事大綱（戲橋）
公元690年，武則天就嚟做皇帝，而洛陽發生幾單自燃命案，朝廷派神探狄仁傑去查案。
狄保加第

狄保加第（Dirk Bogarde，1921年3月28號—1999年5月8號）係英國一個男演員、電影演員、翻譯、編劇、新聞工作者、作家，1939年出道。
狂風裏擁抱

《狂風裏擁抱》係由姚若龍填詞，方炯鑌作曲，黃麗玲同蘇見信演唱。
狄

北狄，泛指中國古代北方民族。
狄氏，中國嘅一個姓氏。
狄仁傑

狄仁傑（字懷英，號德英，—700年8月15號）係大唐武周時嘅出名宰相，剛正廉明，執法不阿，以身護法，甚至敢於犯顏直諫。
狄仁傑係大唐并州（家下山西太原）狄村人，喺一個官宦之家出世。
聖曆三年（700年），狄仁傑病死。贈文昌右丞，諡文惠。唐中宗繼位，追贈司空。唐睿宗又封佢做梁國公。
狂野極速

《狂野極速》（英文：2 Fast 2 Furious）係套喺2001年上畫嘅美國動作片，Robert Cohen執導，保羅獲加、泰列斯吉遜、伊娃文迪絲同埋科爾豪瑟主演，係《狂野時速系列》嘅第二套戲。
狄仁傑之四大天王

《狄仁傑之四大天王》（英文：Detective Dee: The Four Heavenly Kings）係2018年華誼兄弟出品，徐克導演嘅一部古裝懸疑武俠片，係《狄仁傑之神都龍王》嘅續集同埋「狄仁傑系列電影」嘅第三部。嚮香港2018年9月13號上映。

故事大綱
狄仁傑破神都龍王案，唐高宗御賜亢龍鐧，並掌管大理寺，令佢成爲武則天權力之路嘅最大威脅。武命尉遲眞金集結「異人組」，企圖奪取亢龍鐧。神都洛陽再發奇案，頭戴蚩尤鬼面嘅武士團四處行兇；酒館外嘅狐狸通曉人語；紫微宮儀鸞殿柱上嘅雕龍變眞龍騰空而起；廟祠入面嘅四大天王像暗藏玄機。喺醫官沙陀忠嘅協助下，狄仁傑必須守護亢龍鐧，同時偵破神祕奇案，更須面對武則天嘅步步緊逼。
狄仁傑之神都龍王

《狄仁傑之神都龍王》（英文：Young Detective Dee: Rise of the Sea Dragon）係2013年華誼兄弟出品，徐克導演嘅一部古裝懸疑武俠片，係《狄仁傑之通天帝國》嘅前傳同埋「狄仁傑系列電影」嘅第二部。嚮香港、澳門、美國2013年9月27號上映。

故事大綱
唐高宗末年，後生仔狄仁傑初到洛陽便捲入花魁銀睿姬擄掠案。佢同大理寺卿尉遲眞金一齊偵查案件。
盤花屬

盤花屬（學名：Antiphytum）係紫草目紫草科嘅一個屬。
盤菌目

盤菌目（Pezizales）係盤菌綱一目，有16個科大約1,600個品種。
盤谷銀行

盤谷銀行（泰文：ธนาคารกรุงเทพ，SET代碼：BBL，SWIFT代碼： BKKBTHBK）係泰國第二大銀行，佢哋嘅規模曾經排響東南亞第五位。

歷史
銀行由陳弼臣（泰文：ชิน โสภณพนิช）響1944年戰爭以後創辦，冇幾耐，陳弼臣同泰國政府啲人不和，佢索性離開泰國去咗香港，遙控住盤生意，到1988年佢死喺香港，間銀行傳畀佢第二個仔。
1988年東南亞遭受亞洲金融風暴襲擊，盤谷銀行亦遭受嚴重嘅創傷，家下已重整旗鼓，經濟規模超過以前。
家下銀行嘅第五代領導人係陳弼臣個孫Chartsiri Sophonpanich。全泰國有分行超過800間，國外分行有東京、香港、深圳、台北等21間，請咗超過三萬人。
盤龍區

盤龍區係中國雲南昆明一個市轄區，總面積15平方公里，人口83萬。
潘宗光

潘宗光教授，GBS，OBE，JP（1940年—）係香港立法局前議員、香港理工大學前任校長。

生平
潘宗光係廣東番禺人，喺香港出世，有一個阿哥一個妹。已故巨星張國榮係佢表弟。
潘宗光喺聖保羅男女中學畢業，1963年喺香港大學以一級榮譽完成學士學位，1967年喺英國倫敦大學學院攞到哲學博士同埋科學博士學位，1979年攞到倫敦大學科學博士學位。
潘宗光係一個佛教徒。
潘宗光係一個化學教授，主要研究無機化學，包括研究維他命B12。1968年起喺香港大學化學系教書，1982年升為教授，1983年做香港大學理學院院長。1991年起得到當時嘅香港立法局議員張鑑泉邀請，做香港理工學院（家下香港理工大學）校長，任內主力將香港理工大學發展成應用型大學。潘宗光喺1985年同1991年都得到提名做諾貝爾化學獎候選人。2008年，潘宗光退休，由唐偉章‎接任香港理工大學校長。
潘子文

潘子文（英文：Bruce Pun，1983年10月28號—）綽號音樂鬼才，係澳門歌手，獨立音樂人同製作人，歌手。佢參加過由澳門廣播電視有限公司舉辦嘅《至愛新聽力》。由佢作曲編曲同主唱嘅歌《My fado》《Channel》就分别得到2014年同埋2018年《至愛新聽力》嘅至愛歌曲獎。2019年同樣由佢作嘅歌曲《Times》就獲得2019年《至愛新聽力》嘅最佳MV大獎同埋嗰年《澳！MV頒獎典禮》嘅最佳視覺效果獎。
2021年同埋2022年連續兩年獲得《澳門國際短片電影節最佳視覺效果獎。
佢早年喺法國巴黎音樂師範學院學古典結他演奏，喺澳門理工學院音樂教育系研習，亦喺香港CMA音樂學校同澳門演藝學院修讀色士風、古典結他等等多種樂器。後生嗰時跟香港搖滾樂團Beyond鼓手葉世榮修學敲擊樂。
潘家穰

潘家穰，香港親中派政治人物。

選舉經歷
喺2021年9月，佢成為香港特别行政區選舉委員會委員(內地港人團體代表)。2022年，佢喺李家超無提政綱嘅情況下，有份提名李家超參與2022年香港行政長官選舉。